Stesen kereta api Melalap

Stesen Kereta Api Melalap merupakan bekas stesen kereta api Laluan Keretapi Barat Sabah yang terletak di Melalap, Sabah.

 Sejarah
Pada tahun 1900-an, seperti kebanyakan kawasan di Bahagian Pantai Barat, Sabah; sebahagian besar kawasan di Melalap telah ditanam dengan pokok getah. Sebuah lalu kereta api ke Melalap kemudiannya telah dibina oleh seorang jurutera Inggeris, Arthur J. West menggunakan buruh asing dari China yang terdiri daripada masyarakat Hakka dan Kantonis. Laluan kereta api tersebut siap pada tahun 1906 untuk mengangkut barang dan juga membawa orang ke bandar-bandar besar. Laluan tersebut telah dibuka pada 1 Ogos 1914. Namun begitu, disebabkan oleh perubahan ekonomi di sekitar Melalap, laluan kereta api tersebut telah ditutup dan perkhimatannya telah ditamatkan pada tahun 1970-1971. Stesen kereta api ini akhirnya ditutupi dengan semak akibat tidak dilakukan apa-apa melainkan beberapa percubaan menyelamatkannya namun gagal kerana kekurangan peruntukan dan sokongan.

 Pemuliharaan 
Pada tahun 2016, hasil usaha seorang sukarelawan, Richard Ker yang juga merupakan pengasas Persatuan Sejarah Borneo Utara, kawasan stesen tersebut telah dibersihkan dan dibaiki serta pelancaran kempen #SaveMelalapStation (#SelamatkanStesenMelalap) sebagai sebahagian usaha kumpulan tersebutan untuk melindungi kesemua struktur sejarah di Sabah. Ia turut dibiayai oleh syarikat-syarikat besar dan lain-lain parti yang turut menyumbangkan untuk pengumpulan data bagi menyelamatkan stesen ini. Pada 9 Mac 2017, stesen ini telah diwartakan sebagai sebahagian daripada tapak sejarah oleh kerajaan Sabah. Timbalan Ketua Menteri, Joseph Pairin Kitingan berkata pada 20 Mac 2017 bahawa bangunan stesen lama juga perlu diperlihara sebagai Warisan Negara.

 Rujukan 

 Pautan luar 


Melalap